M3/M5 Stuart

**M3/M5 Stuart** (**M3/M5 General Stuart**) on Ameerika Ühendriikides Teise maailmasõja ajal kõige massilisemalt toodetud kergetank. Tank kujutas endast parandatud varianti kergetankist M2A4. Masin töötati välja ning oli tootmises firmades American Car and Foundry ja Cadillac Car Division (mis oli General Motorsi filiaal). Aastatel 1941–1944 toodeti kokku 22 743 tanki. Nime "Stuart" sai ta inglastelt Ameerika Ühendriikide kodusõja kindrali J.E.B. Stuart järgi, ning seda kasutati mõlemal kergetankil. Ameerika Ühendriikide armees tunti masinat aga ainult ametliku nimetuse **Kergetank M3** ja **Kergetank M5** järgi.

## Modifikatsioonid
*M3 – esimesed masinad olid needitud nurgelise torni ja korpusega. Hiljem, tootmise käigus said masinad silindrilise keevitatud torni ning viimased masinad ka keevitatud korpuse. Tanki kaal oli 12,43 tonni ja mõõtmed 4531x2235x2515 mm. Osa masinaid sai 210 hobujõulise diiselmootori Guiberson T-1020-4. Kokku valmistati 5811 tanki.
*M3A1 – kaotati komandöritorn ja korpuse külgmises väljaehitises olev kuulipilduja. Korpus, veermik ja mootor võeti ilma muudatusteta üle eelmislt mudelilt. Kokku valmis 4621 tanki, millest 211 olid diiselmootoriga Guiberson T-1020-4.
*M3A3 – tankil oli uus kaldus plaatidega keevitatud korpus. Torni tagakülje ülemisse ossa tehti väljaehitis raadiosaatja tarbeks. Relvastus, mootor ja veermik olid samad mis tankil M3A1. Valmistati 3427 tanki.
*M5 – tank sai uue kahe karburaatoriga 8-silindrilise mootori Cadillac Series 42V8 võimsusega 220 hobujõudu ja uue automaatkäigukasti Cadillac Hydra-Matic, uue täielikult keevitatud korpuse esiseina paksusega 63 mm. Torn ja veermik olid samad mis tankil M3A1. Ehitati 2074 tanki.
*M5A1 – M5 korpusele oli paigaldatud M3A3 torn. Valmistati 6810 tanki.


Pilt:Belgrade Military Museum - M3A1 Stuart.JPG|M3
Pilt:M3A1-Stuart-latrun-4.jpg|M3A1 
Pilt:M3A3 Stuart 001.jpg|M3A3


Suurbritannia armee tarbeks olid kasutusel teised tähised:
*Stuart I – M3
*Stuart II – M3 diiselmootoriga, mõlemaid valmistati kokku 1829 tanki.
*Stuart III – M3A1
*Stuart IV – M3A1 diiselmootoriga, mõlemaid valmistati kokku 1594 tanki.
*Stuart V – M3A3, valmistati 2045 masinat.
*Stuart VI – M5 ja M5A1, valmis 1421 tanki.


Pilt:Bear of Kinmen at Guningtou Battle Museum 20021010.jpg|M5A1
Pilt:Bundesarchiv Bild 101I-783-0107-14A, Nordafrika, amerikanischer Panzer M3 "Stuart".jpg|M3/Stuart I
Pilt:Stuart m5a1 cfb borden 4.JPG|M5A1/Stuart V


## Riigid, kelle relvastuses on olnud kergetankid M3/M5 Stuart

* USA – tootjamaa
* Suurbritannia – lend-lease'i abiprogrammi alusel saadi 6904 tanki ;
* NSVL – lend-lease`i abiprogrammi alusel saadi 1681 tanki 
* Prantsusmaa – lend-lease`i abiprogrammi alusel saadi 651 tanki ;
* Hiina – mõningad M3-d, mis hõivati Guomindangi vägedelt ;
* Jugoslaavia – inglastelt saadud 56 tanki ;
* Poola – 1943. aastal Suurbritannialt saadud 110–130 tanki M3A3 ja M5A1 ;
* Tšehhoslovakkia – 1944. aastal Suurbritannialt saadud umbes 30 tanki M5A1 ;
* Türgi – aastatel 1942–1943 Suurbritannialt saadud 150–200 tanki ;
* Saksamaa – mõningad Põhja-Aafrikas hõivatud Stuartid, mis Saksa armees said tähiseks PzKpfw M3 747(a) ;
* Jaapan – mõningad tankid, mis hõivati ameeriklastelt ;
* India;
* Austraalia;
* Uus-Meremaa ;
* Kanada;
* Lõuna-Aafrika Liit;
* Egiptus ;
* Iraak;
* Belgia;
* Madalmaad;
* Itaalia;
* Kreeka;
* Brasiilia – 427 tanki M3 ;
* Ecuador – 42 tanki M3A1 ;
* Uruguay – 40 tanki M3A1 
* Tšiili – 30 tanki M3A1 ;
* Colombia – 12 tanki M3A1 ;
* Kuuba – 12 tanki M3A1 ;
* El Salvador – 6 tanki M3A1 ;
* Mehhiko – 4 tanki M3A1 ;
* Haiti&nbsp;– 3 tanki ;
* Nicaragua – 3 tanki ;
* Guatemala – 3 tanki ;
* Paraguay .

## Viited

## Kirjandus
* М. Барятинский. *"Легкие танки. Второй мировой"* — Kirjastused: Яуза, Коллекция, Эксмо 2007. ISBN 978-5-699-21323-8 

## Välislingid

*  Tanks of World War II – American Armored Vehicles *inglise keeles*
*  Tank M3 lehel "wwiivehicles.com" *inglise keeles*
*  Tank M5 lehel "wwiivehicles.com" *inglise keeles*
*  Muuseumi eksponaadid M5 ja M5A1 *inglise keeles*